Bastasi (Drvar)

Bastasi su naseljeno mjesto u općini Drvar, Bosna i Hercegovina.

 Geografija 

Bastasi se nalaze zapadno od Drvara, na obe strane rijeke Unac. To je posljednje polje kojim Unac teče (Donji Unac), nakon čega će ući u kanjon dubok preko 300 metara. Cijela dolina je otvorena (i nagnuta) na zapad, prema Uni. Polje je pogodno za stočarstvo, a mjestimično i za poljoprivredu. Pored Unca ovdje su još vode Bastašica i Misije. Izvori su: Ljeskovac, Pavićevac,Crnomudski Bunar, Točak, Vodica, Adamovića Vrelo, Miljado i Okovir.Petar Rađenović, 1933-34 -UNAC

 Historija 
Kako to pokazuju brojne ilirske gradine (castella, oppida), koje su redovito smještene po prirodnim uzvisinama na obodu poljâ, dolina Unca bila je dobro naseljena i u predrimsko doba. Tu je živjelo ilirsko pleme Sardeati. Oko gradina raspršen je veliki broj grobnih tumula. Centar predrimske plemenske zajednice, po svoj prilici, nalazio se u Bastasima, najžupnijem dijelu kotline, oko Gradine koja leži sjeveroistočno od sela, i oko Obljaja, zapadno od Bastasa, s obje strane Unca. Gradina, na desnoj obali rijeke imala je dominantan položaj, sa trostrukim nasipom na vrlo istaknutom položaju.

I ovo područje osvajaju Rimljani. Na Gradini su se sačuvali i temelji rimske četvrtaste utvrde (kule), moguće još iz vremena pacifikacije zemlje. Ostaci prethistorijskog utvrđenja nalaze se i na Obljaju (680 m), zapadno od sela, na visini Gradine (kod sklopa zvanog Berek), ali na lijevoj obali Unca.Ivo Bojanovski, Akademija nauka i umjetnosti Bosne i Hercegovine, 1988 -BOSNA I HERCEGOVINA U ANTIČKO DOBA

Početkom 20. og vijeka, vlasnici drvarske celuloze ubjeđivali su narod da otpadne vode koje bi oni puštali u Unac neće zagaditi rijeku. Narod se nije dao ubijediti. Poslije toga su kapitalisti bili primorani da prokopaju desetak kilometara dug odvodni betonski kanal, kojim je lauga iz celuloze zaobilazila sela i zaseoke bastaškog kraja. Bila je to prva ekološka akcija na ovim ptostorima.

Bastasi su inače bili administrativni centar prije nego što je to postao Drvar.

Za vrijeme Drugog svjetskog rata, prije Desanta na Drvar Josip Broz Tito uglavnom boravio je u jednoj pećini u Bastasima. Jednom poslije rata i došao je u posjetu selu. Njemu u čast sagrađen je motel "Bastašica".

 Privreda 
Po rakiji od drenjaka prepoznaje se i ovo selo ali i cio drvarski kraj. A znalo ih je ranijih godina biti toliko da su, neke porodice, od proizvodnje rakije drenje ili drenovače, mogle dobro živjeti.

 Stanovništvo 

 Reference 

 Vanjski linkovi 
 Zvanični sajt općine Drvar